傳說中嘅米豬蓮推介腸粉，食落一定唔係啲報導中講到咁完美，又話香又話滑溜又話乜乜物物。其實，佢啲腸粉質感比較紮實有咬口，食落好實在，唔會為咗滑而變得削，所以絕對唔係滑嗰種；可能腸粉比較薄身，又或者好似卷少咗一個圈，咬落感覺幼身咗少少，反而幾好𡁻落幾舒服。至於香，就全靠佢哋啲麻醬，雖然比較油膩但麻香十足，配合甜醬同豉油，整個醬汁嘅味道提升晒！總之，呢種腸粉嘅質感配上咗呢種混醬嘅味道，就係細細個喺街邊食腸粉嗰種嘅風味！